Diari Oficial de la Generalitat Valenciana


Sumari del DOGV 7015, del 02-05-2013 (2013/4044)

Aprovació definitiva de la modificació puntual número 35 del pla general d'ordenació urbana.
--------------------------------------------------------------------------------------------

### Dades del document

Número de DOGV
:   7015

Data del DOGV
:   02-05-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/4044


Data del document
:   23-04-2013

Organisme emissor
:   Ajuntament d'Alcalà de Xivert

Tipus de document
:   Anunci

Descriptors 

:   * Alcalà de Xivert
    * pla d'urbanisme
    * administració local

Aprovació definitiva de la modificació puntual número 35 del pla general d'ordenació urbana. [2013/4044]  
L'alcalde president de l'Ajuntament d'Alcalà de Xivert (Castelló) fa saber:  
El Ple de l'Ajuntament, en sessió realitzada en data 28 de novembre de 2012, va adoptar el següent acord, la part dispositiva del qual és la següent:  
Primer. Estimar l'al·legació presentada quant a les alçàries permeses, basant-se en els motius anteriorment exposats.  
Segon. Desestimar la resta d'al·legacions presentades de conformitat amb els fets i fonaments de dret anteriorment exposats.  
  
Tercer. Aprovar definitivament el document de modificació puntual núm. 35, de l'ordenació detallada del Pla General d'Ordenació Urbana d'Alcalà de Xivert i el seu estudi d'integració paisatgística, l'objecte del qual és determinar l'edificabilitat materialitzable sobre la resta de parcel·les no edificades de les illes 4 i 6 de l'estudi de detall del pla parcial Les Fonts, definir les noves ordenances EDA 4 i UFA 1 per a l'àmbit de la modificació i establir l'aprofitament i noves dotacions públiques de cessió obligatòria a favor de l'Ajuntament d'Alcalà de Xivert.  
Quart. Iniciar els tràmits administratius necessaris per a la gestió de l'ordenació aprovada de conformitat amb la modificació puntual núm. 35, i que consistiran a instrumentalitzar la cessió gratuïta i lliure de càrregues, així com l'execució material de les dotacions públiques (zona verda, aparcament, xarxa viària), i l'aprofitament (5%), previstes a favor de l'Ajuntament d'Alcalà de Xivert, de conformitat amb l'ordenació aprovada per la modificació núm. 35, condicionant el gaudi i la disposició de l'aprofitament subjectiu materialitzable en la resta de parcel·les de les illes 4 i 6 a la prèvia verificació de l'anterior en els termes a què es referix l'article 184 de la Llei Urbanística Valenciana (LUV).  
  
Quint. Remetre un certificat del present acord, així com una còpia en suport informàtic, completa i diligenciada, dels plans corresponents a l'ordenació modificada, a la conselleria competent en Territori, tal com preveu l'article 106.1 de la LUV i l'article 328 del Reglament d'Ordenació i Gestió Territorial i Urbanística.  
  
Sext. Publicar l'acord d'aprovació definitiva en el Butlletí Oficial de la Província de Castelló, de conformitat amb allò que disposa l'article 104 de la LUV, i publicar una ressenya del dit acord aprovatori en el Diari Oficial de la Comunitat Valenciana.  
Sèptim. Contra el present acord, com a acte que posa fi a la via administrativa, es podrà interposar en el termini d'un mes, computat des de l'endemà de la publicació, recurs potestatiu de reposició davant del Ple de l'Ajuntament o, en el termini de dos mesos recurs contenciós administratiu davant de la sala d'esta jurisdicció del Tribunal Superior de Justícia de la Comunitat Valenciana, de conformitat amb allò que disposa l'article 116.1 de la Llei 30/1992, de 26 de novembre, i l'article 46 de la Llei 29/1998, de 13 de juliol. Sense perjuí que puga exercitar qualsevol altre recurs que estime procedent.  
  
  
Alcalà de Xivert, 23 d'abril de 2013.- L'alcalde: Francisco Juan Mars.